[{"text_idx": "#000001", "text": "Meelte arendamine Pa\u0308rnu Lasteaias Mai toimub su\u0308vendatult alates 1999. aastast. Seda viiakse la\u0308bi peamiselt lo\u0303imituna teiste tegevustega nii toas kui o\u0303ues.Lastele vo\u0303imaldatakse erinevaid kogemusi, mis aitavad saada teadlikuks sellest, kuidas oma meelte abil tajuda u\u0308mbritseva maailma na\u0308htusi ja objekte.\nKa\u0308esoleval o\u0303ppeaastal alustasime meelte harjutustega kohe septembri alguses Terepa\u0308eval."}, {"text_idx": "#000002", "text": "Lasteaia o\u0303uel osalesid lapsed ta\u0308helepanuma\u0308ngus, kasutasid kehapille ja tantsisid koos.Oli meeleolukas avapidu!2018. aasta kevadel avati pidulikult meie lasteaia siseo\u0303uesmeelte aed. Nu\u0308u\u0308d on head vo\u0303imalused meelte arendamise tegevuste aktiivseks ja ja\u0308rjepidevaks rakendamiseks vastavalt aastaaegadele ja oludele (tunnetusrada, meelte- ja tarbeaed vo\u0303imaldavad kuulata, vaadata, haista, kompida ja maitsta). Kevad omauute vo\u0303imalustega on ees ja po\u0303nevust ta\u0308rkava looduse tunnetamiseks ja\u0308tkub."}, {"text_idx": "#000003", "text": "Meelte arendamine vabas looduses on lasteaias alati olnud suure au sees. Seda on toetanud sellised traditsioonid nagu va\u0308ljaso\u0303it tallu noorematele lastele, rabamatk Tolkuse rabasse koolieelikutele."}, {"text_idx": "#000004", "text": "Lapsed on saanud vahetu kogemuse looduslike lo\u0303hnade (lauda lo\u0303hnad), metsa- ja rabataimedelo\u0303hnadest ja maitsetest."}, {"text_idx": "#000005", "text": "Pikaajaliselt oleme ta\u0308histanud leiva- ja piimana\u0308dalat, sest tervislik toitumine kuulub meie lasteaia heade tavade hulka. Lapsed saavad igal aastal ko\u0303iki oma meeli kasutades ise valmistada erinevaid taignatooteid (leib, karask jms) ja erinevaid piimatoite (kokteile, kohupiimatoite jne)Sel aastal osalesime Suhkruna\u0308dala raamesprojektis:ta\u0308iskasvanu on terviseteadlik ettena\u0308itaja, et laps saaks olla tark ja\u0308rgija.Eelnevalt toimus o\u0303petajatele loeng \u201eTervislik magusamaailm\u201c ja seeja\u0308rel o\u0303pituba \u2013 teeme ise tervislikke maiustusi."}, {"text_idx": "#000006", "text": "Teadmised ta\u0308iendatud, korraldasime praktilised o\u0303pitoad suhkruvabade maiuste valmistamisest lastele ja lapsevanematele. Arendatud said nii na\u0308gemis-, kompimis-, haistmis- kui maitsmismeel. Ma\u0308rtsi esimesel pa\u0308eval pidasime lasteaia su\u0308nnipa\u0308eva. Lapsed osalesid etenduses \u201ePo\u0303rsapere otsib pa\u0308ikest\u201c erinevaid meelte u\u0308lesandeid ta\u0308ites. Nii tuli neil ma\u0308rgata kas on o\u0308o\u0308 vo\u0303i pa\u0308ev, kasutada kehapille, a\u0308ra tunda kuulmise abil erinevaid olmehelisid, aidata lo\u0303hna ja\u0308rgi koogid u\u0308les leida ja hiljem neid ka maitsta."}, {"text_idx": "#000007", "text": "Loomulikult sai laste abil meie lasteaia su\u0308mbol, Pa\u0308ike, puhtaks pestud, et siis u\u0308hiselt tantsida. On su\u0308nnipa\u0308ev u\u0308ks tore pa\u0308ev!"}, {"text_idx": "#000008", "text": "Meelte arendamise suuna ja\u0308rgimise tulemusel on ko\u0303igi ru\u0308hmade tegevustes na\u0308ha meelte teadlikumat arendamist ja tegevuste ja\u0308rjepidevat planeerimist \u2013 kajastamist na\u0308dalaplaanides."}, {"text_idx": "#000009", "text": "O\u0303uealal on olnud ma\u0308rgata uurimist soodustavate vahendite (luubid, omavalmistatud binoklid) ja looduslike vahendite kasutamist. Palju korraldatakse erinevaid vaatluso\u0303ppeka\u0308ike. Lastega ma\u0308ngitakse erinevaid meelte arengut toetavaid ma\u0308nge. Laste ja o\u0303petajate u\u0308hised tegevused on teadmisi pakkuvad, po\u0303nevad ja ko\u0303iki meeli arendavad. Olgu meie meeled ikka avali!"}, {"text_idx": "#000010", "text": "Looduses on va\u0308rvid omast ko\u0308est."}, {"text_idx": "#000013", "text": "Haridusportaal.ee \u2013 Lasteaiajuhile, koolijuhile, firmajuhile\nSinamina.ee \u2013 koolitused, no\u0303ustamine, murekirjad"}]